google/wiki40b huggingface dataset:
Puri (distrikt)

Demografi

Ved folketellingen i 2011 var det 1 697 983 innbyggere i distriktet, mot 1 502 682 i 2001. Den urbane befolkningen utgjør 15,63 % av befolkningen.
Barn i alderen 0 til 6 år utgjorde 9,68 % i 2011 mot 12,55 % i 2001. Antallet jenter i den alderen per tusen gutter er 924 i 2011 mot 931 i 2001.
Nabolaget (rapgruppe)

Historie

Nabolaget har delt scene med både norske og internasjonale superstjerner.
Gruppen har varmet opp for og spilt konserter med blant annet Xzibit, The Game (musiker), Busta Rhymes, Kaizers Orchestra, Madcon, Karpe Diem, Paperboys, Jaa9 & Onklp, Equicez, A-lee, MBMA(S), Organism 12(S), L.O.C.(DK), Erik & Kriss og mange flere.
NRK P3, NRK mp3 og lokalradioer har spilt Nabolagets låter de siste årene, mens låtene også har gjort suksess på internettsider som YouTube. Nabolaget har til nå spilt et sted mellom 150 og 200 konserter. Nabolaget har spilt konserter for alt fra 30 til 8000 tilskuere, og har også opptrådt på TV.
I 2008 ga Nabolaget ut sin første offisielle utgivelse. Dette var albumet Vi gjorde det sjøl, som ble utgitt på eget selskap med distribusjon gjennom selskapet RecordUnion. Denne ble utgitt som CD, samt digitalt på iTunes, Spotify og andre digitale musikkbutikker.
Nabolaget har også deltatt på andre utgivelser opp gjennom årene, som for eksempel i 2010 da Platekompaniet ga ut CD-en Juba. Her deltok Nabolaget med en låt i tillegg til andre norske artister platekompaniet mener er lovende for fremtiden.
Nabolaget er streamet på Spotify, YouTube og andre streamingtjenester godt over 1,5 million ganger.
HSBC Women's World Match Play Championship

HSBC Women's World Match Play Championship er en golfturnering på den amerikanske LPGA-touren. Turneringen ble arrangert for første gang 30. juni til 3. juli 2005 på Hamilton Farm Golf Club i Gladstone i New Jersey. Det var den første matchspillturneringen på LPGA-touren på 50 år. Startfeltet består av 64 spillere og velges fra og med 2006 ut fra verdensrankingen i golf. Dette var også hensikten i 2005, men fordi verdensrankingen for damer da ennå ikke var trådt i funksjon, ble spillerne valgt ut på annen måte.
Gasskjempe

Gasskjemper, også kalt kjempeplanet eller gassplanet, er betegnelsen på store planeter som i hovedsak består av gassformet eller flytende materie og ikke har noen fast overflate. Gasskjempene kan likevel ha en fast kjerne, men det finnes ingen veldefinert faseovergang som for eksempel mellom jordens atmosfære og jordmantelen. I solsystemet blir planetene Jupiter og Saturn regnet som gasskjemper. Uranus og Neptun var tidligere klassifisert som gasskjemper, men, på 1990-tallet ble det kjent at de besto av hovedsakelig tyngre og mer ustabile elementer (som blir referert til som "iser"). Derfor blir Uranus og Neptun oftere separert inn i sin egen kategori av iskjemper.
Ștefan Vodă (distrikt)

Geografi

Distriktet ligger sørøst i landet og grenser til distriktene Căușeni i nordvest, Slobozia i nordøst og Ukraina i sør og øst.
Wormwood Scrubs

Historie

Stedet er første gang dokumentert på slutten av 1100-tallet som Wormeholte, deretter Wormholtwode, og så Wormewood. Det er avledet fra de angelsaksiske ordene wyrm og holt, antagelig en henvisning til kratt eller eventuelt en skog med slanger (framfor ormer, som på engelsk heter worms). Det ødeområde som ble skapt ved å felle trær hadde dårlig jordsmonn, kun egent som beitemark. Siste ledd i stedsnavnet, Scrubs, henviser til et område med kratt og forkrøplete trær.
Særlig før 1900-tallet var Wormwood Scrubs kjent i London som et sted å utkjempe dueller, flere dueller skal ha blitt utkjempet her.
Kom Ombo

Dagens Kom Ombo

I dag, på 2010-tallet, er vannet sukkerrør og kornproduksjon den viktigste landbruksproduksjonen.
De fleste av byens innbyggere er innfødte egyptere, men en stor andel er nubiere, og dessuten en andel magyarabere, som ble fortrengt fra sine landområder ved opprettelsen av den store, kunstige Nassersjøen. Magyarabere er et eget folkeslag som ble gjenoppdaget i Vesten så sent som i 1935 av László Almásy. De er etterkommere fra ungarske (magyarere) soldater som etter at Ungarn ble underlagt det osmanske rike (tyrkere) sent på 1500-tallet, ble tvunget inn i den osmanske hæren og sendt til Egypt. Mange ble værende og giftet seg inn med innfødte nubiere.
Meticillinresistente Staphylococcus aureus

Meticillinresistente Staphylococcus aureus (MRSA) er betegnelsen på stammer av bakterien Staphylococcus aureus (gule stafylokokker) som har utviklet resistens mot alle penicilliner. De har et eget gen, MecA, som koder for en forandret type Penicillin-bindende protein i celleveggen, som ikke lar seg påvirke av penicilliner. Resistens mot vanlig penicillin via betalaktamase-produksjon ble oppdaget allerede i 1947, men resistens mot meticillin og andre vanlige antibiotika brukt mot stafylokokk-infeksjoner (kloksacillin og dikloksacillin) ble først oppdaget i Storbritannia i 1961, og blir nå funnet over hele verden. Bakterier av arten Staphylococcus aureus som ikke er resistente mot meticillin kalles Meticillinsensitive Staphylococcus aureus (MSSA). Det er gode holdepunkter for at liberal bruk av antibiotika skaper en seleksjon og økende forekomst av MRSA.
Menneskehuden er normalt kolonisert med stafylokokk-bakterier, og kolonisering med MRSA er i seg selv ikke alvorlig. MRSA-infeksjon kan derimot være livstruende for pasienter med dype sår, venekatetere, implanterte fremmedlegemer i kroppen, eller som en sekundær infeksjon hos pasienter med nedsatt immunforsvar. Problemet er at MRSA ikke er følsomme for de typene antibiotika som normalt foreskrives for disse infeksjonene, og infeksjonen fortsetter dermed uhindret.
I Norge er MRSA mindre utbredt enn i mange andre land, sannsynligvis fordi myndighetene har drevet holdningskampanjer overfor legene, som har blitt relativt forsiktige i sin bruk og forskrivning av antibiotika. Alt helsepersonell og helsefagsstudenter som har arbeidet på helseinstitusjoner utenfor Norden og Nederland testes for MRSA før de igjen får utføre pasientrettet arbeid i Norge.
MRSA er utbredt i store deler av verden med unntak av Norden og Nederland. Det er stor geografisk variasjon i MRSA-forekomsten, og det anføres at opptil 50% av påviste stafylokokker er meticillinresistente i enkelte stater i USA, 25–50% i Sør-Europa, opp mot 80% i Det fjerne østen og vanligvis mindre enn 1% i Norden og Nederland. Infeksjoner og bærerskap av MRSA er meldepliktig til Meldingssystem for smittsomme sykdommer (MSIS) i Norge.

LA-MRSA

Varianten LA-MRSA (fra engelsk Livestock Associated MRSA), også benevnt CC398, forekommer hos gris, fjørfe, storfe, småfe, hund, katt og hest.

Behandling

MRSA-infeksjon kan behandles med andre typer antibiotika som vancomycin, linezolid, teicoplanin eller daptomycin, men disse midlene må gis intravenøst.
Tanagarfamilien

Biologi

Tanagarfamilien består av små til mellomstore fugler som normalt måler omkring 9–29 cm. Mange har fargerike fjærdrakter og er flokkfugler som gjennom deler av året ofte opptrer i blanda flokker og i hovedsak ernærer seg av en blanding av frukt og insekter, selv om nektar kan være viktig for flere arter til visse tider av året. Noen eter også skudd og blomsterknopper.
Mange autoriteter har bemerket, at noen tanagarer er blant verdens vakreste fugler, men til tross for at familien tilhører sangfuglene hevder mange av de samme autoritetene, at tanagarene er blant de dårligste sangerne. Hos mange av artene består vokaliseringen stort sett av umusikalsk piping og kvekking. Sann sang er nærmest ikke-eksisterende.
Familien er mest tallrik i tropisk klima, men gruppen er utbredt fra Canada i nord til det nordlige Chile og sentrale Argentina i sør, inkludert på de karibiske øyer med flere i Atlanterhavet og Galápagosøyene med flere i Stillehavet. Artsrikdommen er spesielt stor i Andesfjellene og i den atlantiske regnskogen i Brasil. 
Hekkeatferden blant tanagarer er lite kjent, men i de tilfeller den har blitt observert ligner den andre spurvefugler. Blant tanagarer som har blitt studert har nesten alle dannet monogame parforhold og et løselig forsvart revir rundt reirplassen. Reiret er som regel skålformet og plassert i et tre eller en busk. Kooperativ hekking har blitt observert blant noen arter, typisk med hjelpere fra tidligere kull.
Flertallet av arter er standfugler, som i noen tilfeller kan gjøre korte trekk på opp mot noen titalls kilometer, som regel i tilknytning til tilgangen på mat. Kun noen ytterst få arter er trekkfugler, som for eksempel blågultanagar (Pipraeidea bonariensis) som hekker i Argentina og drar nordover til Bolivia og Paraguay når australvinteren setter inn.
Arbeiderbevegelsens Presseforbund

Arbeiderbevegelsens Presseforbund (APF) er et landsdekkende fagforbund i Norge for journalister, redaktører, disponenter, layout-tegnere og fotografer. De fleste medlemmene arbeider innenfor mediekonsernet Amedia.
APF ble etablert i 1909 som Norges socialdemokratiske presseforening og har siden 1930 vært tilsluttet LO.
Forbundsleder er Helge Rønning Birkelund.
På 1970-tallet avtalte APF og Norsk Journalistlag (NJ) at NJ skulle overta APFs forhandlingsrett i Amedia. Dette er eneste gang LO har akseptert at et medlemsforbund har latt utenforstående forbund forhandle på vegne av LO-medlemmer.
The Rise and Fall of an Olympic Village

The Rise and Fall of an Olympic Village var Norges bidrag til Underholdningsfestivalen i Montreux i 1994, representert ved humortrioen KLM, som bestod av Trond Kirkvaag, Knut Lystad og Lars Mjøen. Regissør var Helge Lyngstad.
Dette innslaget handlet om hvordan det gikk til at Norge fikk OL, og de problemene det førte med seg.
Georg Carl Buonaparte Heyerdahl

Bakgrunn

Georg Carl Buonaparte Heyerdahl var sønn av postmester, handelsmann og stadshauptmann i Kristiansand Andreas Jensen Heyerdahl og Karen Margrethe Stenersen, og bror til brigadelege Stener Severin Heyerdahl (1811–1883). 
Han gikk på Kristiansand katedralskole fra 1806 til 1807, hvorpå han ble tatt ut av skolen for å begynne på cadet-corpset i Christiania, det som fra 1820 ble hetende Krigsskolen.

Offiser

Han ble secondløytnant ved Vesterlenske infanteriregiment i 1815, premierløytnant samme år. Fra 1818 da man gjennomførte Armereformen, ble han forflyttet til Kristiansandske Infanteribrigade som surnumerær, altså ute av tjeneste en tid uten å miste opparbeidede fordeler. I 1819 gikk han over til artilleribrigaden som premierløytnant, fra 1826 stabskaptein og fra 1834 batterisjef. 
Han ble gift i Kristiansand 26. september 1824 med Antoinette Marie van Kervel, datterdatter av den mektige forretningsmannen Daniel Isaachsen.
Fra 1843 var han major i armeen, forfremmet til oberstløytnant og bataljonssjef i 1850. Heyerdahl var fra 1840 til 1847 inspeksjonsoffiser Den militære høyskole (etablert 1817) på Akershus festning.  I 1836 ble han med i sentralkommisjonen for landets befestningsvæsen.

Politiker

Han var ellers førsterepresentant for Moss i Stortinget i perioden 1833-1835.  Han døde av kolera i 1853.
Den vitenskapelige revolusjonen

Den vitenskapelige revolusjonen er en betegnelse på den store endringen innen tenkning i løpet av 1500- og 1600-tallet. Overgangen var så radikal at den gjerne omtales som en revolusjon.
Dette var et paradigmeskifte, der mange viktige forståelser av verden måtte sees nøye igjennom og rettes. Paradigmet som ble byttet ut under den vitenskapelige revolusjonen var bildet av naturen som kom fra Platon og Aristoteles. Den vitenskapelige revolusjonen skjedde i flere skritt gjort av ulike tenkere, særlig fra og med høymiddelalderen og i renessansen, uten at de nødvendigvis så neste skritt i prosessen.

Den vitenskapelige revolusjon og vitenskapshistorien

Det er og har vært ulike syn blant historikere og filosofer på hva for slags omveltning den vitenskapelige revolusjon representerer. For den vitenskapshistoriske disiplinen som tok form på starten av 1900-tallet ble spørsmålet om en vitenskapelig revolusjon noe av et grunnlagsproblem.
For filosofen Auguste Comte var et begrep om et radikalt brudd i vitenskapens historie en integrert del av teorien om historiske stadier (der den vitenskapelige revolusjon varslet det positive stadiet). Vitenskapshistorikeren Pierre Duhem sporet omveltningen tilbake til middelalderens Paris (den såkalte «Duhemtesen»). Anneliese Maier foreslo på sin side på 1940-tallet å skille mellom to vitenskapelige revolusjoner, en på 1300-tallet og en på 1600-tallet.
Mot disse oppfatningene var russisk-fransk-amerikanske Alexandre Koyré på 1930- og 1940-tallet den som mer enn noen annen argumenterte for at Galileo representerte et genuint brudd med tradisjonen og var hovedarkitekten bak en vitenskapelig revolusjon. I England stod historikeren Herbert Butterfield for et tilsvarende syn. Denne tradisjonen kombinerte en tese om en vitenskapelig revolusjon med et essensialistisk syn på vitenskap. Fra 1970-tallet gjorde et sterkere innslag av vitenskapssosiologi seg gjeldende, blant annet gjennom den såkalte Edinburgh-skolen. Den nye retningen i vitenskapshistorien representerte på mange måter en revisjonisme. Ikke minst tok de avstand fra det essensialistiske vitenskapsbegrepet som preget den eldre litteraturen. Av denne tendensen fulgte en avvisning av at det hadde funnet sted en vitenskapelig revolusjon hvor man kunne finne røttene til den moderne vitenskapen. Steven Shapin, en ledende representant for dette synet på vitenskapens historie åpner karakteristisk nok sin bok The Scientific revolution med å slå kategorisk fast at «Det var ingen slik ting som den vitenskapelige revolusjon».
Mordechai Gebirtig

Virke som dikter

Fra 1906 var han medlem av et jødisk amatørteater i Kraków. Han skrev også sanger og teatermeldinger for Der sotsial-demokrat, det jiddischspråklige organet til det østerrikske sosialdemokratiske partiet, som ham hørte til. Dette partiet sin avdeling i Galizia var i praksis en seksjon av Bund. Seksjonen ble etter første verdenskrig og opprettelsen av den andre polske republikken formelt slått sammen med det polske Bund, som ble det store partiet til det polsk- jødiske proletariatet. Det kjempet for jødisk kulturell autonomi, bygd på sekularisme og jiddisch språk i et demokratisk, sosialistisk Polen. 
Det var i et slikt miljø Gebirtig utviklet seg, oppmuntret av skribenter og jiddisch-aktivister som Avrom Reyzn. 
Gebirtig var fem år i den austerriksk-ungarske hæren, og det var ikke før i 1920, under den andre polske republikken, at han ga ut den første sangsamlingen sin, med den talende tittelen Folkstimlekh («Fra folket»). Sangene hans spredte seg raskt, og mange så de som rene folkesanger. Framført av kjente jiddisch-artister som Molly Picon, ble sangene til Gebirtig vanlige innslag i mange slags teaterframøringer på jiddisch verden over.
En av de kunstnerne som formidler Gerbirtig sine dikt og sanger, er den norske artisten Bente Kahan.
Samisk språkråd

Samisk språkråd (sam. Sámi giellaráđđi) var et organ for normering av de samiske skriftspråkene i Norge. Språkrådet bestod av fem representanter for nordsamene, en for lulesamene og en for sørsamene.
Det ble, sammen en del andre samiske råd, lagt inn under Sametinget i 2002, reorganisert under namnet Sametingets språkavdeling (Sámi giellaossodat). Leder for Sametingets språkavdeling er Anne Britt Hætta.
Langleys gullmedalje

Langleys gullmedalje, eller Samuel P. Langley Medal for Aerodromics, er en utmerkelse som gis av Smithsonian Institution for fremragende bidrag til utviklingen av luft- og/eller romfart. Den er oppkalt til ære for Samuel Langley, Smithsonians tredje sekretær. Den ble godkjent av Smithsonians styre i 1909.
Peer Gynt (mini-serie)

Peer Gynt er en norsk miniserie i to deler som gikk på NRK romjula 1993. Serien var basert på Henrik Ibsens Peer Gynt. Regi var ved Bentein Baardson. (Serien gikk i reprise høsten 2006 i forbindelse med Ibsenåret).
Serien ble dårlig likt av seerne og svært mange hoppet av etter å ha sett første episode.

Om produksjonen

Miniserien var en nytolkning av den litterære skikkelsen Peer Gynt. Regissøren poengterte at historien ble fortalt som en reise inn i hovedpersonens sinn.
Innspillingen, som pågikk i seks intense uker, ble omtalt som den mest krevende studioproduksjon i NRKs historie til da. Rollelisten teller til sammen 250 personer med skuespiller og statister. Total spilletid er 4 timer.
Fylkesvei 7660

Fylkesvei 7660 går mellom Eidet og Grimstad i Bø kommune. Veien er 1,7 km lang.
Frem til 2019 hadde veien betegnelsen fylkesvei 917.
École pour l'informatique et les techniques avancées

École pour l'informatique et les techniques avancées (EPITA) er en fransk Grande École som uteksaminerer ingeniører i Frankrike (Le Kremlin-Bicêtre, Lyon, Rennes, Strasbourg, Toulouse), og som er medlem av IONIS Education Group. Skolen er høyt ansett i informatikk.
Tårnby kirke (Amager)

Bygningen

Kirken består av et romansk skip og kor, muligvis opprinnelig med apsis, samt et romansk v-tårn som i dag er nedbrutt. Undersøkelser har vist at v-tårnet opprinnelig åpnet seg mot kirken ved tre arkadeåpninger båret av to søyler. Herover har det vært herskapspulpitur. 
Menigheten satt vanligvis på stenbenker langs med veggene, og døpefonten var i tidlig tid plassert mitt i kirkeskipet. 
Klokketårnet menes opprinnelig å ha vært et tvillingtårn. På 1200-tallet fikk skipet krysshvelv, og på 1300-tallet tilkom et våpenhus. Omkring 1500 ble v-tårnet reist i telgsten, delvis oppført av gjenbruksmateriale. Omkring 1600 ble det romanske kor nedrevet og erstattet av et trefags overhvelvet langhuskor.

Historie

Absalon, som ble erkebiskop i Lund i 1178, bestemte at hans besittelser på Amager, skulle overgå til Roskilde bispestol og kirke etter hans død. I et brev datert 21. oktober 1186 godkjenner Pave Urban III beslutningen. 
I et gavebrev fra 1529, overdrar Frederik I bl.a. Tårnby kirke til Københanvs universitet. Dette har ikke betydd noe videre for kirkens forkynnelse. Det har snarere vært en foranstaltning som kunne bidra til universitetets stendig skrantende økonomi. Kirken ble i universitetets eie fram 1934, hvoretter den gikk over til selveie.
Rauno Liitmäe

Idrettskarriere

Liitmäe deltok i det estiske mesterskapet i friidrett 2016. På 110 meter hekk løp han på 15,33, som var 11. beste tid, og han nådde ikke finalen. I stavhopp kom han på åttendeplass med 4,40 meter. 
I De internasjonale øylekene 2017 vant han 110 meter hekk, foran hhv. Peter Irving og Gethin Hughes.
Asiamesterskapet i friidrett innendørs 2018

Asiamesterskapet i friidrett innendørs 2018 var det åttende Asiamesterskapet i friidrett innendørs som ble arrangert. Mesterskapet ble arrangert i Aftab Enghelab Complex i Teheran i Iran fra 1. til 3. februar 2018.
Nathan Mayer Rothschild

Liv og virke

I 1798, 21 år gammel, bosatte han seg i Manchester og etablerte virksomhet innen tekstiler, handel, finans. Han flyttet senere til London, og tjente en formue i valutaveksling og annen finansvirksomhet gjennom oppstart av egen bankvirksomhet i 1805.
De fem brødrene Rothschild drev finanshus i London, Wien, Frankfurt, Paris og Napoli. Nathan var den dominerende broren, både i kraft av sin personlighet og i kraft av hans base i London, verdens ledende finans- og handelsby på begynnelsen av 1800-tallet. Brødrene, og særlig Nathan, tjente godt på tilrettelegging og spekulasjon i statsobligasjoner, utstedt av alle de store europeiske maktene, særlig Storbritannia.
Rotschild var verdens rikeste mann da han døde. Arvingene ble tilgodesett med om lag 3,5 millioner pund. Nathans fire sønner, Lionel, Anthony, Nat og Mayer, overtok forretningsvirksomheten da Nathan døde. Banken er fremdeles en stor investeringsbank, med kontorer i 40 land over hele verden. Øverste sjef nå er Evelyn Robert de Rothschild.
Glassnudler

Glassnudler er en nudelsort laget av mungbønnemel. De er svært tynne og gjennomskinnelige.
Glassnudler selges vanligvis i tørket form, kokes for å benyttes i supper, wokede matretter eller som fyll i vårruller.
Mill Creek kullkraftverk

Mill Creek kullkraftverk er et kullkraftverk i Jefferson County, delstaten Kentucky i det sentrale USA. Det har en installert produksjonskapasitet på 1719 MW, fordelt på 4 omtrent like store blokker / turbiner. Dette er delstatens fjerde største termiske kraftverk målt etter installert produksjonseffekt. Operatør er Louisville Gas & Electric Co, eid av E.ON.
Anlegget ble bygget ut i årene 1972–1982. Brenselkilden er kull, og det brennes om lag 3,7 mill. tonn årlig, og renseanlegget avgir omtrent 500 000 tonn gips årlig til bygningsvareindustrien. Utslippet av CO₂ i 2006 var på 10,08954 mill. tonn.
Anlegget må ikke forveksles med Mill Creek kraftverk i Sør-Carolina, eller Mill Creek gasskraftverk i Montana.
Benjamin Compaoré

Bakgrunn

Hans foreldre er fra Burkina Faso, men han er født og oppvokst i Frankrike, og han begynte med friidrett i en alder av seks år. I starten drev han med både kast- løp- og hoppøvelser, men fra 15-årsalderen begynte han å spesialisere seg på lengde og tresteg. Han drev også med judo i fire år. Da han spesialiserte seg på tresteg økte han raskt sine personlige rekorder, fra 12,20 i 2002 til 14,50 i 2003, 15,48 i 2004, 16,00 i 2005 og 16,61 i 2006.

Karriere

Compaoré deltok i sitt første internasjonale stevne ved junior-EM i friidrett 2005 i Kaunas. Han hoppet lengst i kvalifiseringen, med 16,12 meter, men endte på femteplass i finalen med 15,81 meter. Året etter deltok han ved junior-VM i friidrett 2006 i Beijing i august. Der vant han gull med lengden 16,61, som var ny årsbeste i verden for juniorer. Året etter deltok han ved EM innendørs 2007 i Birmingham, men nådde ikke finalen der. 
Han kvalifiserte seg til finalen ved EM 2010, VM 2011 og VM innendørs 2012, og fikk hhv. femte- åttende- og sjetteplass i disse mesterskapene. 
I september 2011 vant han Diamond League-stevnet Van Damme Memorial i Brussel, og med 8 poeng holdt dette til tredjeplass sammenlagt i tresteg i Diamond League 2011. 
Compaoré ble fransk mester innendørs i februar 2012, med 17,13 meter.
Paracomeron

Levevis

Disse billene har larver som lever i død ved.

Utbredelse

Arten er utbredt på Ny-Guinea.